**Ministru kabineta rīkojuma projekta ”Par Ministru kabineta 2009.gada 23.decembra rīkojuma Nr.898 ”Par valsts īpašuma objektu nodošanu privatizācijai” atcelšanu daļā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta trešā daļa, likuma ”Par valsts un pašvaldību īpašuma objektu privatizāciju” 12.panta ceturtā daļa, [Administratīvā procesa likuma](http://likumi.lv/doc.php?id=55567) 51.pants, 83.panta pirmā daļa un 85.panta otrās daļas 4.punkts.  |
| 2. | Pašreizējā situācija un problēmas | Saskaņā ar Ministru kabineta 2009.gada 23.decembra rīkojumu Nr.898 ”Par valsts īpašuma objektu nodošanu privatizācijai” privatizācijai tika nodots valsts īpašuma objekts – zemes vienības (kadastra apzīmējums 7842 005 0377) daļa 21,9 ha platībā, tai skaitā lidlauka skrejceļš 8700 m2 platībā Rēzeknes novada Audriņu pagastā, ”Lidlauks Rēzekne”, un lidlauka skrejceļš 50635,20 m2 platībā, kas atrodas uz zemes vienībām ar kadastra apzīmējumu 7842 005 0232, 7842 005 0237 un 7842 005 0293. Minētais Ministru kabineta rīkojums noteica pienākumu Aizsardzības ministrijai veikt nepieciešamās darbības, lai no nekustamā īpašuma ”Lidlauks Rēzekne” (kadastra numurs 7842 005 0393) Rēzeknes novada Audriņu pagastā nodalītu atsevišķā nekustamā īpašumā zemes vienību (kadastra apzīmējums 7842 005 0377) un no minētās zemes vienības nodalītu valsts meža zemi 1,8 ha platībā, kā arī likumā noteiktajā kārtībā nodot un valsts akciju sabiedrībai ”Privatizācijas aģentūra” (turpmāk – Privatizācijas aģentūra) pārņemt valsts īpašuma objektu savā valdījumā.Ar Rēzeknes zemesgrāmatu nodaļas tiesneša 2010.gada 13.septembra lēmumu Audriņu pagasta zemesgrāmatas nodalījumā Nr.100000480413 uz Latvijas valsts vārda Aizsardzības ministrijas personā ir reģistrēts nekustamais īpašums ”Lidlauks Rēzekne 1”, Audriņu pagastā, Rēzeknes novadā (kadastra numurs 7842 005 0028), kas sastāv no zemes vienības 21,38 ha platībā (kadastra apzīmējums 7842 005 0377). Ar zemes vienību ir saistīts lidlauka skrejceļš (kadastra apzīmējums 7842 005 0377 004) 8700 m2 platībā. Pārējā lidlauka skrejceļa daļa 50635,20 m2 platībā (turpmāk abas daļas kopā – lidlauka skrejceļš 59335,20 m2 platībā) atrodas uz privātpersonām piederošiem nekustamajiem īpašumiem – zemes vienībām ar kadastra apzīmējumiem 7842 005 0237 (”Pienenīte”, Audriņu pagastā, Rēzeknes novadā, nekustamā īpašuma kadastra Nr.7842 005 0237), 7842 005 0233 (”Līdumi”, Audriņu pagastā, Rēzeknes novadā, kadastra numurs 7842 005 0233), 7842 005 0232 (”Antoni”, Audriņu pagastā, Rēzeknes novadā, kadastra numurs 7842 005 0232) un 7842 005 0293 (”Akas”, Audriņu pagastā, Rēzeknes novadā, kadastra numurs 7842 005 0293). Lidlauka skrejceļš 59335,20 m2 platībā atrodas Aizsardzības ministrijas valdījumā un ar Ministru kabineta 2006.gada 27.jūnija noteikumu Nr.508 ”Noteikumi par aizsargjoslām ap valsts aizsardzības objektiem un šo aizsargjoslu platumu” 2.16.apakšpunktu ir noteikts par valsts aizsardzības objektu. Ar Rēzeknes zemesgrāmatu nodaļas tiesneša 2010.gada 13.septembra lēmumu Audriņu pagasta zemesgrāmatas nodalījumā Nr.100000480414 uz Latvijas valsts vārda Aizsardzības ministrijas personā ir reģistrēts nekustamais īpašums ”Mežmaliņas”, Audriņu pagastā, Rēzeknes novadā (kadastra numurs 7842 005 0027), kas sastāv no zemes vienības 1,84 ha platībā (kadastra apzīmējums 7842 005 0203).Saskaņā ar Ministru kabineta 2012.gada 24.jūlija rīkojumu Nr.340 „Par nekustamā īpašuma „Mežmaliņas” Audriņu pagastā, Rēzeknes novadā, nodošanu Zemkopības ministrijas valdījumā” Aizsardzības ministrijai minētais nekustamais īpašums bija jānodod Zemkopības ministrijas valdījumā un Zemkopības ministrijai normatīvajos aktos noteiktajā kārtībā minētais nekustamais īpašums bija jāieraksta zemesgrāmatā uz valsts vārda Zemkopības ministrijas personā. Ministru kabineta rīkojumā minētās darbības ir veiktas un Aizsardzības ministrija attiecīgo nekustamo īpašumu ir nodevusi Zemkopības ministrijai. Tādējādi ar Rēzeknes zemesgrāmatu nodaļas tiesneša 2012.gada 3.decembra lēmumu Audriņu pagasta zemesgrāmatas nodalījumā Nr.100000480414 uz minēto nekustamo īpašumu īpašumtiesības ir reģistrētas Latvijas valstij Zemkopības ministrijas personā.Saskaņā ar likuma ”Par valsts un pašvaldību īpašuma objektu privatizāciju” (turpmāk – Privatizācijas likums) 14.panta pirmo daļu pēc valsts īpašuma objekta nodošanas un pieņemšanas akta parakstīšanas šā objekta privatizācija uzskatāma par uzsāktu. Tā kā Privatizācijas aģentūra valsts īpašuma objektu nav pārņēmusi valdījumā no Aizsardzības ministrijas, valsts īpašuma objekta privatizācija nav uzsākta.Saskaņā ar Rēzeknes novada domes 2011.gada 7.jūlija lēmumu ”Par valsts nekustamā īpašuma ”Lidlauks Rēzekne” nodošanu bez atlīdzības Rēzeknes novada pašvaldībai” (protokols Nr.14, 6.§) valsts īpašuma objekts – nekustamais īpašums ”Lidlauks Rēzekne 1” Audriņu pagastā, Rēzeknes novadā (kadastra numurs 7842 005 0028), un lidlauka skrejceļš 59335,20 m2 platībā – ir nepieciešams Rēzeknes novada pašvaldībai likuma ”Par pašvaldībām” 15.panta pirmās daļas 6.punktā noteiktās pašvaldības autonomās funkcijas nodrošināšanai – veicināt iedzīvotāju veselīgu dzīvesveidu un sportu.Rēzeknes novada pašvaldība 2011.gada 27.jūnijā uz nenoteiktu laiku ir noslēgusi sadarbības līgumu ar biedrību ”Latgales pilots” par sadarbību projektu, kas saistīti ar mazās un vidējās aviācijas attīstību, īstenošanā, lai sasniegtu kopīgu mērķi – veicināt aviācijas sporta veidu popularitāti sabiedrībā un jauniešu interesi par aviāciju. Valsts īpašuma objekts tiek izmantots aviācijas un izpletņlēkšanas sporta attīstībai un jauniešu intereses par sportu veicināšanai. Rēzeknes novada pašvaldība līdz 2018.gadam plāno veikt būtiskus ieguldījumus valsts īpašuma objekta attīstīšanā un turpmāku tā uzturēšanu, proti, Rēzeknes novada attīstības programmas 2012.-2018.gadam Stratēģiskās daļas Investīciju plānā ir paredzēts īstenot trīs projektus Rēzeknes lidostas infrastruktūras attīstībai – ”Lidostas infrastruktūras attīstības normatīvās bāzes sakārtošana”, ”Reģionālās nozīmes lidostas – Rēzeknes lidostas infrastruktūras uzlabošana” un ”Lidostas materiāli tehniskās bāzes izveide”.Saskaņā ar 2013.gada 3.septembra Līgumu par lidmašīnas AN-2 nodošanu īpašumu Nacionālo bruņoto spēku Nodrošinājuma pavēlniecības 2.reģionālais nodrošināšanas centrs nodeva bez atlīdzības Rēzeknes novada pašvaldības īpašumā lidmašīnu AN-2, kas reģistrēta valsts aģentūras ”Civilās aviācijas aģentūra” Latvijas Republikas Civilās aviācijas gaisa kuģu reģistrā ar reģistrācijas Nr.YL-CCN, sērijas Nr.1G19745, borta Nr.257. Pašvaldība plāno izmantot lidmašīnu AN-2 likuma ”Par pašvaldībām” 15.panta pirmās daļas 6.punktā noteiktās autonomās funkcijas izpildei (veicināt iedzīvotāju veselīgu dzīvesveidu un sportu) – izpletņlēkšanas apmācībām. Jau 2011.gadā jaunatnes iniciatīvu ietvaros Rēzeknes novadā tika realizēts pašvaldības organizēts pasākums – jauniešu neformālās apmācības izpletņlēkšanā.Aizsardzības ministrija 2012.gada 30.janvāra vēstulē Nr.MV-N/283 informēja Privatizācijas aģentūru un Rēzeknes novada pašvaldību, ka Aizsardzības ministrija neplāno valsts īpašuma objektu izmantot valsts aizsardzības funkciju veikšanai un neiebilst pret tā nodošanu Rēzeknes novada pašvaldībai.Valsts īpašuma objekta privatizācijas ierosinātājs Gunārs Klindžāns iesniegumā Privatizācijas aģentūrai (reģistrēts 2012.gada 27.februārī, Nr.1.17/1012) informēja, ka atsakās no valsts īpašuma objekta privatizācijas, jo, nododot valsts īpašuma objektu Rēzeknes novada pašvaldībai, tas tiktu efektīvāk izmantots, un perspektīvā labumu no tā gūtu visa sabiedrība Latgales reģionā.Gadījumā, ja valsts īpašuma objekts tiks privatizēts, Rēzeknes novada pašvaldībai nepieciešamības gadījumā tas būs jāatpērk no attiecīgās privātpersonas, lai pašvaldība varētu īstenot aviācijas sporta veidu attīstību un veikt ieguldījumus atbilstošas lidostas infrastruktūras nodrošināšanā. Tādā gadījumā pašvaldībai tiks radīti papildus izdevumi, kas var tikt kvalificēti kā pašvaldības finanšu resursu izšķērdēšana, jo pastāv iespēja pašvaldībai valsts īpašuma objektu iegūt īpašumā bez maksas. Minētie izdevumi pašvaldībai var tikt novērsti, ja Ministru kabineta rīkojums par valsts īpašuma objekta nodošanu privatizācijai tiek atcelts un valsts īpašuma objekts tiek nodots pašvaldībai bez atlīdzības. Vienlaikus tiek novērsts administratīvais slogs kā valsts pārvaldei, tā privātpersonām, kas rastos gadījumā, ja tiktu īstenota nekustamā īpašuma (valsts īpašuma objekta) atsavināšanas procedūra sabiedrības vajadzībām.Saskaņā ar Privatizācijas likuma 12.panta ceturto daļu lēmumu par valsts īpašuma objekta nodošanu privatizācijai pieņem Ministru kabinets. [Administratīvā procesa likuma](http://likumi.lv/doc.php?id=55567) 51.pants nosaka, ka administratīvo lietu izskata iestāde atbilstoši savai kompetencei, kas tai piešķirta ar normatīvo aktu. Saskaņā ar [Administratīvā procesa likuma](http://likumi.lv/doc.php?id=55567) 83.panta pirmo daļu iestāde pēc savas iniciatīvas vai personas iesnieguma var uzsākt administratīvo procesu no jauna un lemt par administratīvā akta atcelšanu saskaņā ar minētā likuma 85., 86., 87. un 88.pantu. Saskaņā ar [Administratīvā procesa likuma](http://likumi.lv/doc.php?id=55567) 85.panta otrās daļas 4.punktu adresātam labvēlīgu tiesisku administratīvo aktu var atcelt tad, ja mainījušies lietas faktiskie vai tiesiskie apstākļi, kuriem pastāvot administratīvā akta izdošanas brīdī, iestāde varētu šādu administratīvo aktu neizdot, un administratīvā akta palikšana spēkā skar būtiskas sabiedrības intereses.Ikvienas personas tiesību ierobežojuma pamatā ir apstākļi un argumenti, tātad ierobežojums tiek noteikts svarīgu valsts interešu labad. Tādēļ atteikumam, kas radītu personas tiesību ierobežojumu, ir jāatbilst samērīguma principam, proti, ja publiska vara ierobežo personas tiesības un likumiskās intereses, ir jāievēro saprātīgs līdzsvars starp sabiedrības un indivīda interesēm. Saskaņā ar [Valsts pārvaldes iekārtas likuma](http://likumi.lv/doc.php?id=63545) 10.pantā minētajiem valsts pārvaldes principiem valsts pārvalde darbojas sabiedrības interesēs, īstenojot valsts pārvaldes funkcijas. Saskaņā ar Administratīvā procesa likuma 13.pantu un 66.panta pirmās daļas 4.punktu labums, ko sabiedrība iegūst, Ministru kabinetam izbeidzot valsts īpašuma objekta privatizāciju, ir lielāks nekā privatizācijas ierosinātāja tiesisko interešu ierobežojums. To atzīst arī valsts īpašuma objekta privatizācijas ierosinātājs Gunārs Klindžāns savā iesniegumā Privatizācijas aģentūrai.Saskaņā ar likuma ”Par pašvaldībām” 15.panta pirmās daļas 6.punktu viena no pašvaldības autonomajām funkcijām ir veicināt iedzīvotāju veselīgu dzīvesveidu un sportu. Atbilstoši minētā likuma 3.panta pirmajai daļai pašvaldība nodrošina likumos noteikto funkciju izpildi, ievērojot valsts un attiecīgās administratīvās teritorijas iedzīvotāju intereses. Saglabājot valsts īpašuma objektu valsts īpašumā un nododot to Rēzeknes novada pašvaldībai, samērīguma princips tiek ievērots, un tiek sasniegts sabiedrības interesēm atbilstošs mērķis. Pašvaldībai nebūs tiesisku šķēršļu izmantot valsts īpašuma objektu aviācijas sporta veidu attīstīšanai un jauniešu intereses veicināšanai par aviāciju, kā arī veikt nepieciešamos ieguldījumus, lai nodrošinātu valsts īpašuma objektā piemērotu un drošu infrastruktūru lidostas darbībai. Tātad pastāv leģitīmas sabiedrības intereses, kas ir prioritāras attiecībā pret atsevišķu privātpersonu (tajā skaitā privatizācijas ierosinātāja) interesēm. Līdz ar to konkrētajā gadījumā secināms, ka sabiedrības ieguvums ir lielāks, nekā privātpersonu tiesību vai tiesisko interešu ierobežojums un valsts īpašuma objekts ir saglabājams valsts īpašumā, lai to nodotu bez atlīdzības Rēzeknes novada pašvaldībai likuma ”Par pašvaldībām” 15.panta pirmās daļas 6.punktā noteiktās funkcijas īstenošanai – veicināt iedzīvotāju veselīgu dzīvesveidu un sportu.Ņemot vērā augstāk minēto un to, ka Privatizācijas aģentūra valsts īpašuma objektu nav pārņēmusi valdījumā no Aizsardzības ministrijas, līdz ar to valsts īpašuma objekta privatizācija nav uzsākta, kā arī ir mainījušies lietas faktiskie apstākļi, kuriem pastāvot administratīvā akta izdošanas brīdī iestāde varētu šādu administratīvo aktu neizdot, un administratīvā akta palikšana spēkā skar būtiskas sabiedrības intereses, administratīvais akts – Ministru kabineta 2009.gada 23.decembra rīkojums Nr.898 ”Par valsts īpašuma objektu nodošanu privatizācijai” – ir atceļams daļā par valsts īpašuma objekta nodošanu privatizācijai. |
|  3. | Projekta izstrādē iesaistītās institūcijas | Aizsardzības ministrija, Ekonomikas ministrija, Rēzeknes novada pašvaldība. |
|  4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību |
|  1. |  Sabiedrības mērķgrupas, kuras tiesiskais regulējums arī ietekmē vai varētu ietekmēt | Privatizācijas ierosinātājs Gunārs Klindžāns un citas personas, kas ir ieinteresētas valsts īpašuma objekta privatizēšanā. |
|  2. |  Tiesiskā regulējuma ietekme uz tautsaimniecību un administratīvo slogu | Tiks ietaupīti pašvaldības budžeta līdzekļi, jo pašvaldībai apbūvētais zemesgabals nebūs jāatpērk no privātpersonas sabiedrības vajadzībām. |
|  3. |  Administratīvo izmaksu monetārs novērtējums | Projekts šo jomu neskar. |
|  4. |  Cita informācija | Nav. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
|  1. | Nepieciešamie saistītie tiesību aktu projekti | Nepieciešams pieņemt Ministru kabineta rīkojuma projektu ”Par valsts nekustamā īpašuma ”Lidlauks Rēzekne 1”, Audriņu pagastā, Rēzeknes novadā, nodošanu Rēzeknes novada pašvaldības īpašumā”, kas paredzētu nodot bez atlīdzības zemesgabalu Rēzeknes novada pašvaldībai. |
|  2. | Atbildīgā institūcija | Vides aizsardzības un reģionālās attīstības ministrija. |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Aizsardzības ministrija, Rēzeknes novada pašvaldība. |
|  2. |  Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
|  3. |  Cita informācija | Nav. |

Anotācijas III, V un VI sadaļa – projekts šīs jomas neskar.

Vides aizsardzības un reģionālās

attīstības ministrs K.Gerhards

Vīza:

Vides aizsardzības un reģionālās attīstības

ministrijas valsts sekretārs G.Puķītis

17.04.2015.

1744

V.Obersts,

 66016591, viesturs.obersts @varam.gov.lv